III.
(Návrh)
Nariadenie vlády
Slovenskej republiky
z .................. 2002,
ktorým sa mení a dopĺňa nariadenie vlády Slovenskej republiky č. 399/1999 Z. z., ktorým sa ustanovujú podrobnosti o technických požiadavkách na váhy s neautomatickou činnosťou
Vláda Slovenskej republiky podľa § 9 ods. 3 a § 12 ods. 8 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. a podľa § 2 ods. 1 písm. h) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky nariaďuje:
Čl. I
1.	V úvodnej vete sa nahrádzajú slová „§ 12 ods. 5“ slovami „§ 12 ods. 8“ a slová „(ďalej len zákon)“ slovami „v znení zákona č. 436/2001 Z. z. (ďalej len „zákon“) a podľa § 2 ods. 1 písm. h) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky“.
2.	V § 1 sa vkladá nový odsek 1, ktorý vrátane nadpisu znie: „(1) Týmto nariadením sa transponuje do právneho systému Slovenskej republiky príslušná smernica Európskych spoločenstiev.^1a)“.
Poznámka pod čiarkou k odkazu 1a): „1a) Smernica Rady č. 90/384/EHS z 29. júna 1990 v znení smernice č. 93/68/EHS o približovaní predpisov členských krajín týkajúca sa váh s neautomatickou činnosťou.“.
Doterajší odsek sa označuje ako odsek 2.
3.	V § 4 sa vkladá nový odsek 5, ktorý znie: „(5) Výrobca alebo jeho splnomocnenec zabezpečí preklad do štátneho jazyka nevyhnutnej časti dokumentácie, ktorú na základe odôvodnenej žiadosti požaduje orgán dohľadu podľa § 13 ods. 3 zákona. Orgán dohľadu musí v žiadosti rešpektovať požiadavku primeranosti rozsahu požadovanej dokumentácie vo vzťahu k riziku, ktoré určený výrobok predstavuje.“.
4.	Za § 5 sa vkladá § 5a, ktorý znie:
„§ 5a
(1) Na výrobky s pôvodom v Slovenskej republike alebo v štátoch, s ktorými je uzatvorená medzinárodná zmluva, ktorou je Slovenská republika viazaná sa vydá ES vyhlásenie o zhode. Na výrobky, ktorých vlastnosti boli posúdené podľa § 3, sa ES vyhlásenie o zhode vydá na základe ES certifikátu typu. Na takto posúdený výrobok sa umiestni označenie CE.
(2) Na výrobky s pôvodom v iných krajinách ako sú uvedené v odseku 1 sa vydá vyhlásenie o zhode a certifikát typu.
(3) Obsah dokladov podľa odsekov 1 a 2 je rovnaký bez ohľadu na krajinu pôvodu.“.
5.	V prílohe č. 1 v tabuľke č. 1 sa údaje pre triedu presnosti II 

„0,001 g £ e £ 0,005g
0,1 g £ e“

nahrádzajú slovami

„0,001 g £ e £ 0,05g
0,1 g £ e“.

6.	V prílohe č. 1 v tabuľke č. 2 v 3. stĺpci sa nahrádzajú slová „e_i“ slovami „e_1“.
7.	V prílohe č. 1 v tabuľke č. 2 v záhlaví 4. stĺpca sa nahrádza slovo „minimum“ slovami „minimálna hodnota“.
8.	V prílohe č. 1 v tabuľke č. 2 v záhlaví 5. stĺpca sa nahrádza slovo „maximum“ slovami „maximálna hodnota“
9.	V prílohe č. 1 v tabuľke č. 2 v záhlaví 4. a 5. stĺpca sa nahrádza vo vzorci slovo „Max“ slovom „Max_i“.
10.	V prílohe č. 2 sa v celom texte slová „alebo dovozca“ v príslušnom gramatickom tvare nahrádzajú slovami „alebo jeho splnomocnenec“ v príslušnom gramatickom tvare.
11.	Za prílohu č. 4 sa vkladá príloha č. 5, ktorá vrátane nadpisu znie:
„Príloha č. 5
k nariadeniu vlády č. 399/1999 Z. z.
Označenie vykonávaného právneho aktu Európskych spoločenstiev a Európskej únie
Týmto nariadením sa transponujú nasledovné smernice:
1.	Smernica Rady č. 90/384/EHS z 29. júna 1990 v znení smernice č. 93/68/EHS o približovaní predpisov členských krajín týkajúca sa váh s neautomatickou činnosťou.
2.	Preklad týchto smerníc je na Centrálnej prekladateľskej jednotke sekcie Inštitútu pre aproximáciu práva.“.
Čl. II
Toto nariadenie nadobúda účinnosť 1. apríla 2002.